
26.
Par Ikšķiles novada domes 2006. gada 19. jūlija saistošo noteikumu 
“Par detālplānojuma zemes īpašumam “Raspodiņi” projekta grafiskās daļas un apbūves noteikumu apstiprināšanu” atcelšanu

[bookmark: _Hlk214629707]2006. gada 19. jūlijā Ikšķiles novada dome pieņēma lēmumu “Par detālplānojuma zemes īpašumam “Raspodiņi” projekta grafiskās daļas un apbūves noteikumu galīgās redakcijas apstiprināšanu”[footnoteRef:1]. Detālplānojums tika apstiprināts, izdodot saistošos noteikumus saskaņā ar tobrīd spēkā esošo normatīvo regulējumu. [1:  https://tapis.gov.lv/tapis/lv/downloads/86619  ] 

2026. gada 20. maijā Ogres novada pašvaldībā (turpmāk – Pašvaldība) saņemts fiziskas personas iesniegums (reģistrācijas Nr. 2-4.2/1608) (turpmāk – Iesniedzējs) ar lūgumu atcelt detālplānojumu zemes īpašumam “Raspodiņi” (turpmāk – Detālplānojums). Pamatojoties uz ierakstu Zemgales rajona tiesas Ikšķiles pilsētas zemesgrāmatas nodalījumā Nr. 100000391108, zemes vienība ar kadastra apzīmējumu 7494 015 0375 ir Iesniedzēja īpašumā.
Teritorijas attīstības plānošanas likuma 12. panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.  Analizējot detālplānojumu konstatēts, ka tas pieņemts teritorijai ārpus pilsētas robežas. Šobrīd detālplānojuma teritorija iekļauta Ikšķiles pilsētas teritorijā, un uz zemesgabalu, kas robežojas ar Rīgas ielu, nav attiecināma aizsargjosla gar autoceļiem ārpus pilsētām un ciemiem.  Detālplānojums uzskatāms par realizētu.
Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” (turpmāk - MK noteikumi Nr. 628)  131.2  5. punkts noteic, ka pašvaldība, veicot spēkā esošo detālplānojumu pārskatīšanu, izvērtē, vai ir saņemts detālplānojuma izstrādes ierosinātāja vai tā saistību pārņēmēja, vai detālplānojuma teritorijas zemes īpašnieka vai tiesiskā valdītāja iesniegums par detālplānojuma atcelšanu.  MK noteikumu Nr. 628 131.3  punkts noteic, ka pēc detālplānojuma izvērtēšanas pašvaldības dome lemj par detālplānojuma atcelšanu vai tā risinājumu iekļaušanu teritorijas plānojumā vai lokālplānojumā.
Ņemot vērā minēto, pamatojoties uz Teritorijas attīstības plānošanas likuma 12. panta trešo daļu, Pašvaldību likuma 44. panta otro daļu un  Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 131.3 punktu,

balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,
[bookmark: _GoBack]Ogres novada pašvaldības dome NOLEMJ:

1. [bookmark: _Hlk222472142]Izdot Ogres novada pašvaldības saistošos noteikumus Nr.11/2026 “Par Ikšķiles novada domes 2006. gada 19. jūlija saistošo noteikumu “Par detālplānojuma zemes īpašumam “Raspodiņi” projekta grafiskās daļas un apbūves noteikumu apstiprināšanu” atcelšanu” (turpmāk – Noteikumi) (pielikumā). 
2. Uzdot Ogres novada pašvaldības Centrālās administrācijas Attīstības un plānošanas nodaļas telpiskajam plānotājam:
2.1. piecu darbdienu laikā pēc šā lēmuma spēkā stāšanās ievietot lēmumu un Noteikumus Teritorijas attīstības plānošanas informācijas sistēmā (turpmāk – TAPIS);
2.2. divu nedēļu laikā nodrošināt Noteikumu nosūtīšanu izsludināšanai oficiālajā izdevumā “Latvijas Vēstnesis”, izmantojot TAPIS;
2.3. piecu darbdienu laikā pēc šā lēmuma spēkā stāšanās nodrošināt lēmuma publicēšanu Ogres novada pašvaldības oficiālajā tīmekļvietnē www.ogresnovads.lv un tuvākajā Ogres novada pašvaldības informatīvā izdevuma “Savietis” numurā.
3. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

